**Projektmunka előrehaladásának bemutatása**

**Projektteam tagok**

|  |  |
| --- | --- |
| **Név** | **Osztály** |
| 1. Laki Zsombor László | 12. A |
| 1. Molnár Benedek | 12. A |
| 1. Spaits Richárd | 12. A |

**Projektmunka tervezett címe:**

Ügyfélnyilvántartó rendszer

**Projektmunka témaválasztásának indoklása:**

Az egyik csoporttag hozzátartozójának a vállalkozásában az ügyfelei nyilvántartására Excel táblázatot használ. Ez rendkívül megbonyolítja a hatékony munkavégzést és a feladatainak nyilvántartását. Sok magánvállalkozó tevékenységében előfordulhat az a probléma, hogy nem tudják ügyfeleiket hatékonyan nyilvántartani. Kevés számú ügyfélnél ez kevésbé probléma, ugyanis néhány embert könnyen lehet kezelni. Azonban nagyobb számú klienseknél exponenciálisan megnő a probléma mértéke. Úgy véljük, hogy ezt a problémát egy hatékony, felhasználóbarát programmal lehetne orvosolni, amellyel nyilván lehet tartani az ügyfeleket és a hozzájuk kapcsolódó feladatokat.

**Projektmunka témaválasztásának életszerűségének, hasznosságának bemutatása. A szoftver használati területeinek ismertetése:**

A mai társadalomban egyre több ember dönt úgy, hogy magánvállalkozást indít, így sokakban felmerülhet az igény egy ilyen rendszerre. Külön szoftver nélkül akár maga a nyilvántartás is felérhet egy teljes állással, de a legtöbb magánvállalkozó nem engedheti meg magának, hogy erre külön alkalmazottja legyen. Azonban a szoftvert nem csak magánvállalkozók használhatják, bárkinek hasznos lehet, aki időbeosztási problémákkal küzd. A program segítségével bárki jól vizualizálhatja az elfoglaltságait és a szabadidejét.

**Hasonló (már létező alkalmazás) bemutatása, miben lesz más az elkészült projektmunka:**

Az EasyWeek egy digitális naptár, ami segítségével a felhasználó ütemezheti feladatait. Főbb funkciói az ügyfelek időpontra beillesztése és statisztikai adatok kimutatása, elemzése.

Teszterünk az EasyWeek kipróbálása után ezeket az észrevételeket jelentette:

A felhasználói felület nehezen átlátható, az időpont bejegyzés bonyolult. Tesztelőnk a periodikusan visszatérő munkák bejegyzési lehetőségét hiányolta, (pl.: számlázás, havonta, félévente, évente) illetve azt, hogy nincs olyan funkció, amely egyes kliensek összes ügyeit kilistázza, és megjeleníti egy külön naptárba. Projektünk erre ad megoldást.

**Projektmunka elkészítéséhez használandó szoftverek:**

* Visual Studio Code,
* phpMyAdmin,
* xampp

**A projektmunka elkészítése lépéseinek, feladatainak felsorolása, projektteam tagok hozzárendelése a feladatokhoz:**

|  |  |
| --- | --- |
| Adatbázis – Egyedek összegyűjtése, ismertetése | Megosztott |
| Adatbázis – ER Modell | Molnár Benedek |
| Adatbázis - Relációs modell | Molnár Benedek |
| Adatbázis – Modellezés | Spaits Richárd |
| Adatbázis – Mintaadatok | Spaits Richárd |
| Weboldal – Bejelentkező/regisztráló felület | Laki Zsombor László |
| Weboldal – Homepage/vezérlő felület | Molnár Benedek |
| Weboldal – Statisztika oldal | Laki Zsombor László |
| Weboldal – Naptár oldal | Laki Zsombor László |
| Weboldal – Ügyfelek oldal | Laki Zsombor László |
| Weboldal – Dizájn | Laki Zsombor László |
| Tesztelés | Spaits Richárd |
| Koordinátor | Molnár Benedek |

**A projektmunka adatbázisában a legfontosabb elemeinek bemutatása:**

Az adatbázis egyik legfontosabb eleme az ügyfél egyed. Ez a táblázat olyan attribútumokat tartalmaz, mint az ügyfelek vezeték- és keresztneveik, elérhetőségeik és az azonosítójuk. Az azonosítók segítségével az ügyfeleket hozzátudjuk kapcsolni a feladatokhoz. A feladatok rendelkeznek névvel, leírással, időponttal, típussal és egy tulajdonsággal, ami azt írja le, hogy egyszeriek vagy ismétlődnek. A feladatok azonosítókkal össze vannak kapcsolva a felhasználóval, aki lehet a vállalkozás vezetője vagy akár egy beosztott. A felhasználó lényeges tulajdonságai, adatai is el vannak tárolva a táblázatban és a feladat tábla segítségével kapcsolatba kerülnek az ügyfelekkel.

**A szoftver céljának bemutatása:**

Úgy döntöttünk, hogy webes alkalmazásban készítjük el a projektünket a rugalmasság, sokoldalúság és az elérhetőség érdekében. Azért látjuk úgy, hogy ez a legjobb megoldás, mert célunk megalkotni egy olyan ügyfélnyilvántartó rendszert, amely a mai informatikai tendenciáknak megfelel és a jövőben is megállja a helyét. Emellett fontosnak tartjuk, hogy a weboldalunk reszponzivitásának köszönhetően mobil eszközökön is elérhető legyen, és optimális felhasználói élményt nyújtson.